Λουντβίκα Παλέτα

Η Λουντβίκα Παλέτα (Ludwika Paleta Paciorek, 29 Νοεμβρίου 1978 -) είναι Πολωνο-Μεξικανή ηθοποιός. Είναι κόρη του Πολωνού βιολιστή και συνθέτη Ζμπιγκνιέβ Παλέτα. 

Γεννήθηκε στην Κρακοβία της Πολωνίας το 1978. Όταν ο πατέρας της, ο μουσικός Ζμπιγκνιέβ Παλέτα, έλαβε θέση εργασίας στο Μεξικό, όπου η οικογένεια εγκαταστάθηκε μόνιμα. Ως παιδί, η Λουντβίκα μαζί με την Ντομίνικα, πήγαν σε οντισιόν με προτροπή του πατέρα τους. Η Λουντβίκα εντυπωσίασε τόσο πολύ τους σκηνοθέτες, που σύντομα της έδωσαν τον πρώτο της τηλεοπτικό ρόλο στην τηλενουβέλα Carrusel, όπου έπαιξε την Μαρία Χοακίνα Βιγιασενιόρ, ένα μικρό κακομαθημένο πλουσιοκόριτσο. 

Ο ρόλος της την έκανε ευρέως γνωστή με μεγάλη φήμη και δημοτικότητα στη λατινοαμερικανική χώρα που ήταν το σπίτι της από τότε που ήταν παιδί. Σε συνέντευξή της, η Λουντβίκα δήλωσε ότι αγαπά τόσο το Μεξικό όσο και την Πολωνία, αλλά ότι δεν βλέπει τον εαυτό της να ζει έξω από το Μεξικό στο εγγύς μέλλον.

Το 1995 η επιτυχία της επαναλήφθηκε όταν έπαιξε στην παγκόσμια επιτυχία της Televisa, María la del Barrio, δίπλα στους Ταλία, Φερνάντο Κολούνγκα και Ιτατί Καντοράλ. Εκτός από την μητρική της γλώσσα τα Πολωνικά, μιλάει Ισπανικά και Αγγλικά. Μαζί με τον ηθοποιό Άαρόν Ντίας είναι επίσημοι εκπρόσωποι τις Calvin Klein στο Μεξικό.

Το 1998 παντρεύτηκε τον Μεξικανό ηθοποιό Πλούταρκο Άζα. Μαζί απέκτησαν ένα γιο τον Νίκολας (γ. 11 Νοεμβρίου 1999). Τον Αύγουστο του 2008 πήραν διαζύγιο. Στις 20 Απριλίου 2013 ξαναπαντρεύτηκε με τον Εμιλιάνο Σαλίνας, γιο του πρώην Μεξικανού προέδρου Κάρλος Σαλίνας ντε Γόρταρι. Μαζί απέκτησαν δύο δίδυμα παιδιά την Μπάρμπαρα και τον Σεμπαστιάν (γ. το 2017).

Φιλμογραφία
Τηλενουβέλες
Carrusel - 1989/90, ως Μαρία Χοακίνα Βιγιασενιόρ
El abuelo y yo - 1992, ως Αλεχάντρα Ντίας Ουρίμπε-Ιριγκογέν
María la del Barrio - 1995/96, ως Μαρία δε λος Άνχελες "Τίτα" ντε λα Βέγα Ερνάντες
Huracán - 1997/98, ως Νόρμα Βαργασλούγο
Amigas y rivales - 2001, ως Χιμένα ντε λα Ο Τεράν
Niña amada mía - 2003, ως Καρολίνα Σοριάνο Ριβέρα
Mujer de madera - 2004/05, ως Αϊντα Σαντιμπάνιες Βιγιαλπάλντο
Duelo de pasiones - 2006, ως Αλίνα Μοντεγιάνο Φουέντες/Φλορ ντελ Κάμπο
Palabra de mujer - 2007/08, ως Παουλίνα Άλβαρες ι Χούνκο Ναβάρρο
Terminales - 2008, ως Σεσίλια Μιγιέ (επεισόδιο:"Miedos")
Los exitosos Pérez - 2009/10, ως Σολεδάδ "Σολ" Ντουάρτε ντε Πέρες
Abismo de pasión - 2012, ως Δόνια Εστεφάνια Μπουβιέρ ντε Καστανιόν (γκεστ εμφάνιση, 7 επεισόδια)
No sé si cortarme las venas o dejármelas largas - 2013, ως Νόρα 
La querida del Centauro - 2016/2017, ως Γιολάντα Ακόστα

Ταινίες
Como Dios manda - 2003, ως Ρίτα (μικρού μήκους)
Seis días en la oscuridad - 2003, ως Χιμένα Λαγάσπι 
Corazón de melón - 2003, ως Φερνάντα Μοντεγέγρο 
Polvo de ángel - 2007, ως Μπέγια 
Propiedad ajena - 2007, ως Μιράντα Σαμάνο 
El libro de piedra - 2009, ως Μαριάνα 
Allá y en Tonces - 2013, ως Μαρίνα 
Volando bajo - 2014, ως Τορίβια Βενέγας 
Rumbos paralelos - 2016, ως Γκαμπριέλα "Γκάμπι" Μεντόσα 
Un Cuento de Circo & A Love Song - 2016, ως Αούρα

Βραβεία & υποψηφιότητες
Βραβεία TVyNovelas

Βραβεία MTV Movie México

Βραβεία Bravo

Βραβεία Diosas de Plata

Βραβεία Tu Mundo

Παραπομπές

Εξωτερικοί Σύνδεσμοι 

 

Μεξικανές ηθοποιοί κινηματογράφου
Μεξικανές ηθοποιοί τηλεόρασης
Μεξικανές ηθοποιοί φωνής